उल्लेखनीय है कि दिगंबर जैन मुनि तरुण सागरजी अपने प्रवचनों के लिए विख्यात रहे। वे ‘कड़वे प्रवचन’ के तौर पर अपना पैगाम देते थे जिसमें देश, समाज, परिवार जैसे विभिन्न विषय शामिल होते। काफी लोग उनमें श्रद्धा रखते थे। उनके प्रवचन सुनने हजारों लोगों की भीड़ उमड़ती थी। वे अपने प्रवचनों में ऐसे विषयों को भी शामिल करते थे जिनका प्राय: दूसरे धर्मोपदेशक जिक्र नहीं करते थे। इसलिए विभिन्न धर्मों के अनुयायी उनके प्रवचन सुनने आते थे। वे इंटरनेट पर भी काफी सर्च किए जाते थे।